open-index/open-wikipedia-markdown huggingface dataset:
Lata Tondon

**Lata Tondon** na *India* kuk wey kom from *Madhya Pradesh*. Dem bon ha fo April 15,1980, for September 2019, na shi kolet di wod rekod fo Guinness ontop sey shi kontiniu tu kuk for 87 hawas, 45 minits.

## How shi Tek Stat
Dem bon **Lata Tondon** for 15 April 1980 fo *north-easthern* pat fo *Rewa*wey bi *Madhya Pradesh* stet fo India. Shi stat tu dey kuk wen shi still dey yong an na ha granpapa inspaya ha. Akodin tu wetin dey di *Hindustan Times*, shi praise ha mama an ha moda-inlaw sey na dem tish ha how tu kuk an shi tok sey, na dem mek ha tu be beta kuk. Lata kom go stodi fo skul of kuk wey dey fo London fo di United Kingdom, an shi wok wit French kuk wey bi **chef Cloud Bosi** an **chef Career Jun Tanaka** wey bi kuk fo *American British television*.

## Ha Karia
Fo 2018,na shi bi di winna fo intanashona India kuk fo di year. Fo 2019, shi kom set di rekod fo *marathon cooking World Guinness *.Na shi bi di fest wuman fo di wold tu get di rekod, an na shi still bi di fest wuman wey bi kuk wey enta di *Guiness World Record Book*. Shi kuk fo 87 hawas 45 minits wey shi no stop na e mek ha set di rekod.

Shi don wok fo India an London wie shi stodi. **Lata Tondon** na still spika shi bi fo *TEDx*. Shi don fokos tu promot di *rigional cuisine of India*, shi don trai tu espand di flavor an style dem fo di wey dem mek di food dem. An shi don evin trai do mek beta way tu dey eet an mek eni food no dey waste wen dem dey kuk.
## Honor Wey Shi Don Risiv Dem
Dey don honor **Lata Tondon** wit difrent difrent awod dem wey show how di *Asia Book of Records* dem tek rekognaiz ha, awod dem wey bi;
 
*India Book of Records*

*Indo-China Book of Records*

*Vietnam Book of Records*

*Laos Book of Records*

*Nepal Book of Records* among di odas dem.

## Wia We Si Pruf
Asake

**Ahmed Ololade** (dem bon am January 13, 1995) wey pipo sabi wel wel as **Asake** na Naija Afrobeat singa an song raita. Asake de onda YBNL Nation an Empire Distribution rekod lebel kompini. Di nem Asake wey meni pipo tek no am bi di nem of e mama.

For February 3, 2023, Asake, Kiss Daniel, *Snazzy the Optimist*, an Lucid bi di nem-dem wey pipo chek dia muzik pass as singa akordin to Audiomack.
## How e tek wok
Asake rid akt for Obafemi Awolowo Yunivasiti wey de Naija. E stat to dey rilis muzik in 2008. Na di muzik "*Mr Money*" mek am blow wel wel. Leta, Asake kom du di remix of "*Mr Money"* an Zlatan an Peruzzi folo sing for di remix. For February 2022, Naija singa Olamide sahin Asake to e rekod lebel YBNL Records. For dat February, Asake rilis e fest habom *Ololade*  an inside dat habom di muzik wey mek am popula wel wel *"Omo ope* de inside. Olamide join sing inside *"Omo Ope"*. Anoda song wey de inside di habom na *"Sungba"*. Asake du di remix of *"Sungba*" one month leta an e kol Burna boy to join sing inside. Asake in July 2022 sahin wit Empire rekod sey mek dem helep am dey sel e habom.

Na on September 8, 2022 Asake rilis e fest studio habom Mr Money and the Vibe, Seven month afta wey e don rilis e habom *EP*. Di habom get hit singu like *"Terminator*", *"Peace be unto you"* an di *"Sungba*" remix wit Burna boy. Meni pipo for Naija an overseas like di habom wel wel as di break meni rekod for di wold.
Leta for di year, Asake stat e program to go around di wold to sing an e sel tiket three times sey e go sing for 02 Academy Brixton wey de London. For September 2022, Asake Tom sey e go sing "*Mr. Money with the Vibe*"' in UK.

Wen last day wey Asake wan finish e show for *02 Brixton Academy*, meni pipo get injuri bikos of rush rush wey dem dey di dat day. Dis rush rush kill two pipo; 33 year old Rebecca Ikumelo an di 22 year old Sekwuriti man Gaby Hutchinson.

Asake win di Male MVP awod at di Soundcity MVP Awod wey dem du for Eko Convenshon Senta in Legos on February 2023.
For April 2023, Asake tok for Good Morin Amerika show to diskuss e Muzik.

Some pipo tok sey Asake dey yuz Fuji dey sing e muzik bikos of sey e dey yuz Yoruba an some slang for e song.

## Awod-dem wey e don kolet
Asake win di *"Best African Artist of the Year*" for di Vodafone Ghana Music Awod .

## Im wok

Studio Album

## Extended plays

Singles

## As lead artist

## As featured artist

## Music videos

## Wia di gada di tori
Nigeria Football Federation

Di **Nigeria Football Federation**( wey dem sabi as Nigeria Football Association til 2008) na im bi Naija futbol govnorin bodi. Dem stat am for 1945 an dem no am as Nigeria national football team in 1949. E join CAF in 1959 an FIFA in 1960. Dia head ofis dey Abuja. 

For 2018 na three league e dey kontrol: Di Nigeria Premier League, Di Amateur League an di Women's League, an five competishion, Federation Cup an Women's Cup folo. Dia nes elecshion na 2022. 

## Katakata wey hapun wen dem stat am
Pesin wey sabi rait nius wel wel for Naija, Solaja don ci evidens sey na 1933 dem sopos don stat am no bi 1945 wey pipul dey tink.

Solaja menshion two *Nigeria Daily times* wey tok about di mata, one na 21 July an 21 August 1933.  Di fest na about hau dem dey plan to stat am di oda one na wen dem dey kol pipu to kom join dem. 

Di FA's poblic Affairs Ofisa David Berber, tel pipu sey di FA get pruf sey di Nigerian Football Federation don dey bifor 1945. 

## 2014 palava
On di 9th July 2014, afta di 2014 FIFA Wod cup, Nigeria get suspenshion fom FIFA, wit wetin FIFA tok dem sey di suspenshion na bikos dem kari NFF go kourt kon tel dem mek dia president no kontrol again. 

Nigeria stat to dey pley bak for FIFA competishion in 2014 FIFA U-20 Women's wod cup.

In September, anoda  wahala stat wey mek Nigeria mis 2015 Afrika Cup of Nations, but dem leta setu am, an Nigeria leta go 2014 Africans Women's championship. 

## Nigeria Football Federation Bill
Rules an lors wey dem go dey folo wey go mek dem komfam Nigeria Football Federation ("NFF ACT"), na wetin National Assembly of Nigeria don tok abuat in 2019. Na for onli mek President Muhammadu Buhari sign am mek e bi lor e remain.

## Wai dem Neva sign di NFF Bill
Plenti pipu for Naija wan mek dem sign di Bill, bikos dem tok sey e go hep mek Naija futbol gro. But pipu wey sabi lor tok sey for Naija lor no bi National Assembly sopos put mouth for di mata. An anoda tin bi sey if president sign am na im bi sey FIFA no go tu get pawa ontop am, an dis one no folo for FIFA rules.

## NFF Presidents

## Wia Dem gada di tori
1. The Business of Football -THISDAYLIVE. www. thisdaylive.com.Retrived 20 May 2023
Cornelius Adam Igbudu

**Cornelius Adam Igbudu** (1914-1981) wey dem sabi as **Adam Igbudu** na di lait founding evanjelis of di Anglikan Adam Prishing Sosaiti (A.A.P.S), one evajelikal grup wey bi part of di Naija Anglikan Church. Isaiah Ogedegbe don kol am "Isoko ogbonge evanjelis". E also don kol am "persin wey kari mirakos for inside im bodi", wey dem sabi as persin wey don heal sick pipul.

For 1992, Profesor Michael Y. Nabofa rait one buk abaut im laif and dem dey kol di buk: "Adam: Di Evanjelis".
For May 1998, Profesor Sam U. Erivwo bin rait sey Bishop Agori Iwe, wey live dorin im laif taim, bin hold Cornelius Adam Igbudu "in very high regard".
For August 2022, Linus Edeigba also rait one buk abaut im laif.
## Legasi
Today, dem don trace di orijin of som existing Naija independent churches to di evanjelistik ministri of Cornelius Adam Igbudu for di Naija Anglikan Church, and di nems of di churches na God's Grace Ministri wey D. D. Mimeyeraye dey lead (now dem sabi am as D. D. MiyeriJesu) and Niu Glori Revival Ministri wey S. U. Ayanyen dey lead.
To rekonice im evanjelistik achievemet for di Naija Anglikan Church, dem kol Cornelius Adam Igbudu a saint and dem also nem a church afta Igbudu (St. Adam's Anglikan Church for Oghio wey dey for di Olomu aria of Delta Stet).
Dem nem one sekondri skul for Araya (Adam Igbudu Memorial Sekondri Skul) afta Igbudu, inkluding one bibol skul for Emevor (Adam Igbudu Kristen Institute).

Di Anglikan Adam Prishing Sosaiti (A.A.P.S) nor end along wit Cornelius Adam Igbudu for 1981. In fact, e don grow ova di years and, akording to Profesor Sam U. Erivwo, through dis mofmet di Urhobo, di Isoko and di Itsekiri bin witness (and still dey witness) ogbonge revival.

Akording to Profesor Amos Utuama, e don tey since prishing of Bibol hapun for di Isoko neshon bikos as far bak as 1950, dem bin get one ogbonge Evanjelis wey bi di lait Cornelius Adam Igbudu.
Dem tok sey e bin "visit church afta church, win konvats and enkorej bilivas".
Dem also tok sey e bin get disagrimet wit one ogbonge Naija Isoko klerik, Akbishop Christian Aggrey Apena, wey e bin akyuz of "disturbing im ministri" for di Naija Anglikan Church.
Dem also tok sey e bin "leave betalicious legasi for di Christian race for Isoko".

Dem bon Akbishop Cyril Odutemu for May 2, 1972 for one krusade ground dorin di evanjelikal exploits of di lait popular evanjelis, Cornelius Adam Igbudu.
E bin spend 14 months for im mama belle and na di intavenshon of Cornelius Adam Igbudu mek im mama fit push am out for di krusade ground.
## Pej wey konsan dis one
*Christian Apena
*Cyril Odutemu
*Goddowell Avwomakpa
*Isaiah Ogedegbe

## Wie dem gada di tori
Adeyeye Enitan Ogunwusi

Oba **Adeyeye Enitan Ogunwusi** CFR (dey bon am October 17, 1974) bi di 51 Ooni of Ife an e stil bi di niu Ooni of Ife. Ooni of Ife bi di tradishonal rula an king of di Yoruba kindom of Ile-Ife. Na for 2015 dey mek Ogunwusi di Ooni of Ile-Ife afta wey Oba Okunade Sijuwade kpai. Oba Okunade Sijuwade bi di nomba 50 pesin wey get di taitu Ooni of Ife.
## Tori abaut e four-four fada-dem
Oba Adeyeye Enitan Ogunwusi wey pipo sabi as Ojaja II kom from di famili of Giesi, one of di four roya famili of di House of Oranmiyan. E papa gra-fada bi Prince Joseph Olagbaju Adewole Ogunwusi. Prince Joseph Ogunwusi gra-fada bi Oba Orayegba ( pipo sabi am as Ooni Orarigba or Orasigba) Ojaja I. Oba Joseph Ogunwusi bi di 44 Ooni of Ife an e kontro Ife from 1878 go rish 1880.

## How e tek go skul
Oguwusi go *Subuola Memorial Nursery and Primary School* wey de Ibadan. E kom go Layola Kolej, Ibadan but finish e sekondri skul for *St. Peters Secondary School, Ile-Ife. Na for St. Peter e tek rait e WAEC. Ogunwusi go rid akauntin from [[The Polytechnic, Ibadan]].
Ogunwusi get honorari Ph.D satifiket in poblik hadiministrashon from [[University of Nigeria,| Yunivasiti of Nigeria]], [[Nssuka]]. [[Igbinedion University|Igbinedion Yunivasiti]] give Ogunwusi a honorari Ph.D in *Law*.

Oba Ogunwusi bi di shanselor of Yunivasiti of Nigeria, Nssuka.
==How e tek wok==
Ogunwusi na memba of di [[Institute of Chartered Accountants of Nigeria]]. E stil bi *associate accounting technician*. Ogunwusi bi memba of *Institute of Directors*. Ogunwusi bi memba of di *Global Real Estate Institute''
## How e tek bikom Oba
Cyril Odutemu

**Cyril Odutemu** (dem bon am for May 2, 1972) na Naija Anglikan relijos figor wey bi di Bishop of Ughelli and Akbishop of Bendel.
Dem bon Akbishop Odutemu for May 2, 1972 for one krusade ground dorin di evanjelikal exploits of di lait popular evanjelis, Cornelius Adam Igbudu.
E bin spend 14 *months* for im mama belle and na di intavenshon of Cornelius Adam Igbudu mek im mama fit push am out for di krusade ground.

## Pej wey konsan dis one
* Isaiah Ogedegbe

## Wie dem gada di tori
Warri

**Warri** be city when de for Delta State, Naija. It de very rich for oil. Warri Times be one newspaper when de for Warri.
## Ogbonge pipul

*Goddowell Avwomakpa, Naija akbishop
*Daniel Dikeji Miyerijesu, Naija bishop
*Isaiah Ogedegbe, Naija relijos figor and blogga
*Ifeanyi Palmer, Naija pastor
*Jeremiah Omoto Fufeyin, Naija prophet
Araya

**Araya** na one vilej for Isoko Saut Lokal Gofmet Aria of Delta State, Naija.
## Ogbonge pipul
*Cornelius Adam Igbudu
Nuhu Ribadu

Mallam **Nuhu Ribadu** (dey bon am for 21 November 1960) na forna Naija polis ofisa an politishan wey don bi *Chairman* of di *"Petroleum Revenue Task Force*". Ribadu don wok as di oga pata pata for EFCC (Economic and Financial Crimes Commission). EFCC na one govamet hoganasashon wey dey kach an ponish politishan an pipo wey chop moni or do wayo.

For April 2009, Ribadu bikom visit leshura for di Senta for Gobal Divelopmet.
Ribadu run komot for Naija but e kom bak in 2010. In 2010, Ribadu tel evribodi sey e wan go di presidor posishon with di politika parti ACN (Arkshon Kongress of Naijiria). Na on 14 January 2011 Ribadu kom bi di kandidet of ACN wey go fight to be presidor of Naija in di eleshon.

Ribadu run komot from e parti ACN go anoda parti wey dey in kontro at dat time, PDP bikos e wan yuz PDP tek fight to bi di govno of Adamawa Stet. Adamawa Stet de di *" North East"*of Naija.
Femi Gbajabiamila

**Olufemi Hakeem Gbajabiamila** CFR (dey bon am 25 June 1962) na Naija lorya an politishian. E bi memba of APC. (All Progressive Congress). Na Gbajabiamila bi di Spika of di House of Repisentativ sins 2019.
## How e tek stat life an go skul
Na for Legos in Naija dey tek bon Olufemi Hakeem Gbajabiamila on 25 June 1962. E papa nem na Lateef Gbajabiamila an e mama nem na Olufunke Gbajabiamila. Femi Gbajabiamila go *"Mainland Preparatory School"* for e pamari skul an Igbobi Kolej for e sekondiri skul. Na for King William's Kolej wey de Isle of Man, in United Kindom Gbajabiamila tek rait e A-Level ezaminashon.
Gbajabiamila rid Law from di Yunivasiti of Legos an kolet e Bashelor  digree (LL.B) in 1984. Dey kol Gbajabiamila to Naijiria bar in 1984.

Di fest wok wey Gbajabiamila do as lorya na to wok for one law kompini kol Bentley Edu & Co. wey de Legos. E leta go form e law kompini Femi Gbaja & Co. Gbajabiamila kolet e juris Doctor from Atlanta's John Marshall Law School wey de Georgia, USA. E pass di *"Georgian* bar ezaminashon in 2001 an form law kompini in Atlanta. Wen Gbajabiamila stil dey USA, e put bodi for di eleshon wey Bill Campbell win an Bill Campbell leta kom bi di Mayor of Atlanta.
## How e tek join polititis
In 2003, Gbajabiamila win to enta *"House of representatives*" wey e repriset Surulere I Konstitushon of Legos Stet. Gbajabiamila tok sey wetin Nashonal Hasembi memba dey do as dem dey chenj from one politika parti to anoda no gud. E stil tok sey meni pipo wey dey go vote no get koret informeshon abaut pesin wey dey wan vote for an sey na di pesin wey dia parti chuz dem sef dey chuz wen votin.
Gbajabiamila don bi di *Minority Leader* foh di *House of representatives* in di 7th Nashonal Assembli.

## E Wayo-Wayo kase
Afta wey dem bon pass di PIB (Petroleum Industry Bill) in August 2021, Gbajabiamila an e frend-dem wey dey mek law na im pipo hakuss sey dey kolet bribe to sopot di law even as Naija pipo no   gree to somtins wey de inside di PIB law. Hakordin to wetin People Gazette tok, Timipre Sylva an Bassey Albert bribe di Sinate with moni wey go pass $10 million. Dat time, Timipre Sylva na Minista of Stet for petirol risosis an Bassey Abert na sinator for Akwa Ibom North-East. Di niuz-pepa tok sey na bitwin  $1.5 million to $2 million go to Gbajabiamila an di sinate presidor Ahmad Lawan.
## Awod
In October 2022, forma presidor of Naija, Muhammadu Buhari awod Gbajabiamila CFR (Commander of the Federal Republic).

## Wia We Si Pruf
Death

**Death** na wen pesin or livin tins stop to dey halife again. Wen livin tins kpai or die, dey start to dey rottin smol smol. To no wen pesin don kpai or die no bi easi tin. Bifor bifor, pipo tink sey na wen pesin hart no beat again or wen pesin no *breath* again bi death, but di CPR metod don show sey no bi so bikos pipol stil fit live once more even if dat kind tins hapun.

Oda pipo tok sey na wen di brain don kpai bi sey di pesin don kpai bi dat. Oda pipo no gri wit dis one an dey tok sey even if brain stil dey wok but di pesin oda pat of di bodi  wok, di pesin don kpai bi dat.

Meni kolsho biliv sey wen pesin kpai, di pesin go start life for anoda ples an di tinkin bi *[[Afterlife|life afta death]]*. For life afta death, dey biliv sey di pesin go risiv e jojmet weyda e do gud or bad wen e still dey halife for hie.
For som ples, pipo dey do difren tins to honor or respet pipo wen do kpai. Som pipo dey do parti, oda pipo dey put faya for dia dead bodi, an odas dey kari di dead bodi go montain an liv di dead bodi for di montain.
Mercy Chinwo

**Mercy Nnenda Chinwo** na Naija gospe musician, singa, actress, comedian and songwrita.  She start to sing wen she dey for 6 years for her church chidren kwaya. For 2018 she release di hit single "Excess Love".

## Eali laif an edukashun
Mercy Nnenda Chinwo wey dem born on Septemba 5, 1991, for Rivers State. Mercy get her fes skul leevin sertifiket for di Goodwill international skul and her secondary skul edukashun for Paradise international skul. She bi alumna of di International Business Management Institute (IBMI) wea she kollekt degri for Human Resources Management.

## Persunal Laif
She marry on 13th of August 2022 for Port Harcourt to Pastor Blessed Uzochikwa and dem dey live for Lagos, Naija.

## Kariya an filantropi
Chinwo singul 'Excess Love' wey dem release for 2018 bin catch di attentɔn of not onli di Naija gospel miusik industry, but also for internashonal level. Chinwo bin release her first singul, "Testimony" for 2015, and "Igwe". One year afta, wey be 2017, she enta gospel record label.

Chinwo na one gospel music ministar. Since wen she burst enta di gospel scene, she don enta plenti gospel music projekts, wey she don work wit big names like JJ Hairson, Nathaniel Bassey, Chioma Jesus, Banky W, Joe Praize, Samsong, Moses Bliss, Dunsin Oyekan, Preye Odede and plenti odas.

Chinwo other chas-chase dem include acting, entrepreneruship; and humanitarin wok. For 2023, she join bodi wit her bobo start MercyisBlessed Foundation, na NGO wey dey focused on donations to di pipo wey no get plenty and also to dey develop di youths among odas.

## Achivments

* For 2018, Chinwo bin collect award as di Best Gospel Artiste for Climax Awards 2018.
* For 2019, for di first time wey dem do Africa Gospel Awards Festival (AGAFEST 2019), Chinwo be di winner for categories like Africa Gospel New Artiste of the Year, Africa Gospel Female Artiste of the Year, and Africa Gospel Song of the Year (Excess Love).
* For 2020, Chinwo come out as di Gospel Artiste of di year for AFRIMMA Awards.
* Africa Gospel Music of di year, CLIMA Africa Award 2022.
* Africa Gospel artist of di year, CLIMA Africa Award 2022.

## Diskografy

### Alboms

* *The Cross My Gaze* (2018)
* *Satisfied* (2020)
* "Elevated" (2023)

### EPs

* Confidence (2023)
* Wonder (2023)
* Hollow (2023)
* Yesterday today forever (2023)
* Imela (2023)
* Lifter (2023)

### Singuls

* *Testimony* (2015)
* *Igwe* (2016)
* *Excess Love* (2018)
* *Omekanaya* (2018)
* *No More Pain* (2018)
* Chinedum (2018)
* *Power Belongs to Jesus* (2019)
* *Äkamdinelu* (2019)
* *Oh Jesus!* (2019)
* *Obinasom* (2020)
* *Kosi* (2020)
* *Tasted Of Your Power* (2020)
* *Na You Dey Reign*(2020)
* Yahweh (2021)
* Yahweh (2022)
* Onememma (2020)

## Filmografi

## References
Tim Godfrey (musician)

**Tim Godfrey** na one Naija gospu singa wey sabi sing wella. E popular well well sake of im song wey e sing with Travis Greene wey dem call Nara. E be di pesin wey start and own Rox Nation record label and na im start Xtreme Crew.

## Kariya

### Erli laif and kariya biginins
Dem bon Timothy Chukwudi Godfrey on di 26th day of Ogost for di year 1980 to di Famili of Mr. and Mrs. Viktor Godfri for Kaduna, Naija. E na di second pikin of im papa and mama wey get six (6) pikin. E go skul for im primari eduakshon for Kaduna, Naija, aldo e come from Abia State. E gain honorary Doktorate degri for Fine Art and Musicology for Trinity International University of Ambassadors, Georgia, USA for 2018.

### Kariya ai-lait
Tim Godfrey na di convener of di annual Fearless Gospel Concert, wey don host plenti international gospel artists like Marvin Sapp, Kirk Franklin, Travis Greene, Israel Houghton, JJ Hairston, Sammie Okposo and odas.

For 2018, Tim Godfrey collabo with Travis Greene for di hit song wey dem call "*Nara*," wey don kolobi pass 60 million views for Youtube. For 2019, e link up with Israel Houghton for di song wey dem call "*Toya*" and e join JJ Hairston for di song wey dem call "Onaga" wey dey inside di album of JJ Hairston.

Since 2016, Tim Godfrey don dey show face evri time for The Experience concert.

## Persuna laif
Tim Godfrey marry on Satorday, April 23 2022 to im fiancée Erica, wey e bin propose give for Valentine's day.

## Songs
2014 - 2017 

2017 - 2019 

## Awadz an nominashuns

* BEFFTA Awards – 2011
* Best Artiste of di year nominee for di Future Awards – 2012
* NEA Award U.S.A. for di Best Gospel Artiste/Group of di year – 2012
* Nine nominations for di Crystal Award – 2015
* Eight nominations for Africa Gospel Awards (AGAFEST) – 2018
* Male Artists of Excellence for Africa Gospel and Media Awards (AGAMA) – 2019
* Tim Godfrey and The Xtreme Crew kpokpo di Musical Group of Excellence award for Africa Gospel and Media Awards (AGAMA) – 2019
* Male African Artiste of di Year for GTMA Awards – 2019
* Songs of Excellence award for Africa Gospel and Media Awards (AGAMA) – 2019
* Male artiste of di year for Africa Gospel Awards (AGAFEST) – 2019
* Best International Artist nominee for Premier Gospel Awards – 2019

## Wia dem gada di tori
William Kumuyi

**William Folorunso Kumuyi** (wey dem bon for 6 June 1941) na Naija pastor wey bi di Fonda an general presidet of Dipa Kristen Life Bible Ministri wey de Gbagada, Legos Stet. Kumuyi don rait meni kristen buks. Na on 6 June 2021 Kumuyi do e 80 years birthday.

## How e tek stat life
Na for Erin-Ijesa wen de Osun Stet in Naija dey tek bon Kumuyi.  E famili na kristen famili. Kumuyi go Mayflower Skul wey de Ikenne , Ogun Stet an e finish e sekondiri skul edukeshon in 1961. Kumuyi kom go Yunivasiti of Ibadan fo rid matimatis. E finish with fest-klass an kolet e satifiket in 1967. Na Kumuyi no buk pass for di yunivasiti dat year.

Kumuyi  go rid  Edukeshon korse in Yunivasiti of Legos. 

Na on April 5, 1964 Kumuyi giv e life to Krist wen e bi 23 years.
Wen Kumuyi wan tok abaut e life wen e dey smol, e tok sey:
E go wake up for morin, rid Bible, sing song to God, an e dey alway go chorch.
Kumuyi tok sey wen e dey sekondiri skul, e no kom biliv sey God de again bikos Kumuyi prinsipal for skul dey tish dem sey God no dey too.

Leta, Kumuyi tok sey e kom stat to dey go chorch difren chorch wey de aria bak.

Kumuyi like to dey rid John Wesley, Charles Finney, an Charles Spurgeon buk dem an dis one helep am wel wel.
Kumuyi papa na memba of Angilika Chorch. For one niuz-pepa wey ue nem na The Sun (Nigeria), di niuz-pepa tok sey Kumuyi na forma memba of Angilika chorch ( di niu nem of di chorch now bi Anglican Communion), Selesiha Chorch of Krist, Scripture Union (SU) muvmet an Apostolik Faith bifor e form Dipa Life.

## How e tek do tishin wok
In 1962, Kumuyi start to tish matimatis for Mayflower Skul di skul wey e tek finish. By 1970, e don bi leshural for Yunivasiti of Legos. 
Pastor Kumuyi do one day program wey e wan tek tok to ova 50,000 young pipo in Legos so dat dey go fit komot bodi from bad bad tins.

## How e tek stat kristen ministiri

In 1973 wen Kumuyi still bi leshural for Yunivasiti of Legos, e start to dey diskuss with 15 studet wey kom mit am for Bible  tranin. Na dis Bible tranin kom lid to di fondashon of Dipa Kristen Life Ministiri.

Apostolik chorch tel Kumuyi mek e no dey kom dia chorch again in 1975 bikos Kumuyi dey tish Batisim of di Holi Spirit. E kontiniu dey du e ministiri onti 1982 wey di ministiri komvikom Dipa Life Bible Chorch.

As at 2005, Dipa Life Chorch  don get Ova 800,000 difren aria to woship.

Dipa Life head-ofis dey Gbagada, Legos. Di chorch get a ples wey ova 30,000 pipo fit sit-down an woship God. Pipo wey sabi tins tok sey dat ples bi di nomba four ples wey big pass if dem dey tok about chorch wey get ples wey pipo fit woship.

Wen dey wan opun di big chorch aria wey 30,000 pipo fit woship on 24 April 2018, meni big big pipo kom dia like di vais presidor of Naija, Yemi Osinbajo.

Dipa Life still get oda ples like di *"Deeper Life Conference Centre*" wey de Ogun Stet at Kilomita 42, Legos-Ibadan Expressway an IBTC ( International Bible Traning Centre]] wey de Ayobo, Legos.

## Wie dem gada di tori
Hushpuppi

**Ramon Olorunwa Abbas** (wey dem bon for 11 October 1982) wey pipo no wel wel as **Hushpuppi**, **Hush**, or  **Ray Hushpuppi** na Naija pesin wey like to dey sho-kes wetin e get for sosha midiha like Instagram. Hushpuppi na kriminal wey United Stet give 11 years in prisin. Di kot tok sey Hushpuppi dey do yahoo-yahoo, e yuz wayo kolet moni wey go rish 40 million dorlas from one US law kompini, e yuz wayo transfa $14.7 million from one bank akaunt, an sey e dey plan to thif $124 million from one English Premier League Klub.

Bifor Dubai Polis  kach Hushpuppi an hand-ova  am give United Stet, Hushpuppi dey post piksho an vidio of how e dey spent moni. Di vidio an piksho dey show e motor, e bag, e disaina klot. Hushpuppi dey show wetin e buy from Gucci, Fendi, an Louis Vuitton. E vidio an pisho stil dey show how e de inside helikopta, with pipo wey get nem, with futbola, an Naija politishan.

Hushpuppi tok sey e wok na kontrator wey dey supavais estate.
Hushpuppi get St Kitts and Nevis visa bikos of one wayo marej wey e tek mari one wuman wey kom from *St Kitts and Nevis*.

Di night wey dey harest Hushpuppi  for di Palazzo Versace Dubai wey e dey stey, Di polis si moni wey pass 150 million dirham ( na like $40 million) for e poket, 13 big motor wey go rish $7 million, 21 laptop, 47 big fone, 15 memori kard, an email of 800,000 pipo an one bag kase wey moni full am.

Na one investigeshon wey oyinbo polis FBI  na e lid to Hushpuppi harest bikos di investigeshon show sey e de among di pipo wey dey put hand for moni wey dey thif yuzin intanet.

## How e tek start life
Meni niuz-pepa tok sey na sekod-hand klot (okirika) Hushpuppi dey sel for Legos.  Hushpuppi dey tok about  di time wey e smol wey e no get moni. Mompha, one pesin wey dey helep pipo chenj oyinbo moni for Naija tok sey Hushpuppi papa still dey yuz motor kari pipo for road in Legos.
Wen one Naija niuz-pepa kol The Cable intavihu one of Hushpuppi neibor, di neibor tok sey meni pipo for aria don no Hushpuppi as *Yahoo boys* an sey Hushpuppi no yuz e moni helep eni of e famili. Di neibor tok sey Hushpuppi no yuz e moni helep eni of e frend an sey, wen pipo dey warm am abaut e life patta, e no hear lisin.

## Wie dem gada di tori
Seyi Vibez

**Balogun Afolabi Oluwaloseyi** (wey dem bon for 12 July 2000) wey pipul sabi wel wel as **Seyi Vibez** na Naija singa an song raita. Pipul sabi Seyi Vibez afta e rilis di muzik "*Chance (Na Ham)*" from di sekod muzik habom wey e nem *"Billion Dollar Baby*". *Billion Dollar Baby*  habom rish nomba 19 on di UK Afrobit Singu an e rish nomba 7 on di Turn Table Top 100 chart

## How e tek stat life
Na for Ketu wey de Legos Stet dey bon Seyi Vibez on 12 July 2000. Seyi Vibez kom komot from Ketu go Ikorudu an na from Ikorodu e tek gro up.
Do fest muzik singu wey e fest sing na *"Anybody*". Na di muzik *"Godsent*" mek pipo start to no am smol smol. For di sem year wey e rilis *Godsent* e rilis e fest habom kol *"Nl Seyi No Vibez (NSNV). For 2022, Seyi Vibez rilis e sekod habom *"Billion Dollar Baby*" an e still rilis e [[Mixtape]] *"Billion Dollar Baby 2.0*".
"Billion Dollar Baby* habom rish nomba 1 on di *Turntable 50 albums chart*. MoreBranches put Seyi Vibez as one of di sistin (16) Afrika muzishian wey for do wel in 2022.

Seyi Vibez rilis e nomba 5 habom kol *"Memory Card"* an singa wey folo am sing for di habom bi: Amerika rappa YXNG K.A.
Di fest week wey Seyi Vibez rilis di habom, na ova 6.3 million lisin to di habom from intanet an e dominet di "Turntable top 10 chart* an *Pan African Music* nem di habom as one of ten best habom of January 2023.

Zlatan wok with Seyi Vibez to rilis *Let There Be Light* song on February 2, 2023. Di muzik rish nomba 14 on *"Apple Music top 100 Nigeria chart"*.
[[OkayAfrica]] nem *"Alaska''", one of di singu from Seyi Vibez as one of di best muzik to kom from Naija

## As e mama kpai
For March 16, Seyi Vibez mama kpai. Seyi Vibez no tok wetin kil am but e tok sey e mama death pain am no be smol.

## E fight wit Zinoleesky
Zinoleesky an Seyi Vibez no be frend at all. Di two singa dey tok enihow to demsef on soshal midia. Di fight start wen Zinoleesky advais Seyi Vibez sey mek e go bak to di way e dey sing bifor an some advais on how Seyi Vibez muzik fit beta wel wel.

Wetin Zinoleesky tok song no swit Seyi Vibez an e advais am mek e fest wok hard to get niu house bifor tokin to am.

## Wie dem gada di tori
Janani Luwum

**Janani Luwum** (dem bon am for 1922 and e kpai for Febuari 16, 1977), wey dem sabi as **Janani Jakaliya Luwum**, na di lait Akbishop of di Church of Uganda from 1974 to 1977.

For 1971, Idi Amin bin tek ova pawa by force from Milton Obote. Wen e dey in pawa, e yuz im pawa tek kpai meni pipul and som jos dey miss for di kontri.

Janani Luwum, wey bi di Akbishop of Uganda for dat taim, nor dey hapi wit di way pipul wey go against Idi Amin jos dey miss. Im posishon as di Akbishop of Uganda mek e dey hard for am to shut up ova di mata of harsh lidaship of Idi Amin. So, togeda wit orda relijos figors for di kontri, e bin rait one serious leta of protest to Idi Amin, wie e tok sey mek Idi Amin stop all di bad tins wey e dey do to im pipul.

Wen Idi Amin receive di message, e feel sey dem don insult am and e arrest Janani Luwum and quickli arenj wayo trial for am wey find am guilti. Na so di Akbishop Janani Luwum tek kolet bulet wotowoto from Idi Amin men for Febuari 1977.

Since 2015 Uganda dey do poblik holide for evri 16 Febuari, to selibrate di laif of Janani Luwum, wey Isaiah Ogedegbe don kol "di man wey neva mek peace wit oppreshon".

## Wie dem gada di tori
Mr Funny

**Emmanuel Chukwuemeka Ejekwu** (wey dem bon for 30 January 1995) wey pipo sabi wel wel as **Mr Funny** or **Oga Sabinus** na Naija pesin wey dey akt fonni tins an aktor.

## Hau e tek stat life an go skul
Na for Port Harcourt Mr Funny tek stat e edukeshon an e go Yunivasiti of Port Harcourt go rid *"Linguistics and Communication*". Mr Funny get e B.Sc digree from di Yunivasiti.

## Hau e tek wok
Na for 2015 Mr Funny stat to dey du komendi but pipo start to sabi am wel wel in 2019.

Wen di nem of pipo wey dem wan give awod for di niu 2021 *"The Humor Awards Academy*" serimoni, Mr Funny nem kom out as one of dos komendia wey fit win di aword. Baskemouth nem sef folo for di katigori.

Na from smol pikin Mr Funny don sabi do fonni tins but wen e enta yunivasiti, e kom put bodi for komendia wel wel for skul.

For 2015 Skul Student Union wik, e rili paform  wel wel  for di wik. Afta dat time, Mr Funny kom stat to dey post e smol smol fonni vidio for soshal midiha.
Na for Instagram e post am pass. Afta wey e don post meni fonni vidio for Instagram, meni pipo kom dey post e vidio for instagram. Mr Funny yuz di one popula an e kom get plenti folowas.

Mr Funny bi di brand ambasedor for one popula bettin site: *Oddstackr* an meni oda one. Some of di komendia wey Mr Funny dey folo dia footstep bi Mr Ibu an Charles Inojie.

Na Mr Funny win di *"Best Male Skit Maker*" katigori of di Legit.ng awod 2022. Di oda nem-dem wey dem nominee for di katigori na: Funnybros, Mr Macaroni an Broda Shaggi.

Mr Funny don akt for some Naija muvi-dem like: *"Billionaire's Bride*", *"Man of War*" an meni odas.

For May 2022, Mr Funny kari two fud kompini go kot bikos dey yuz some of e wok tek advatass dia prodot for e bak. Di two fud kompini na Friesland Food an UAC. *Friesland Food* yuz  di wods wey pipo tek no Mr Funny *"somtin hoodge*" tek advatass an UAC draw di babi piksho of Mr Funny tek advatass dia prodot.

Mr Funny in September 2022 go do e sho for London an di nem of e sho bi:*"Oga Sabinus at the Lighthouse event centre*".

## Awod wey e get

## Wie dem gada di tori
Small Doctor

**Adekunle Temitope** (dem bon am for 27 May 1996) wey pipul sabi as **Small Doctor** na Naija Fuji, afro-pop rekodin artist paforma. Small doctor get one song wey popula wel wel wey bi *Penalty* wey win awod for *best
Street pop* for Headies 2018. Na English an Yoruba e dey use sing im song.

## Im life an how im tek go skul
Dem bon Temitope on 27 may 1996 for Dopemu for insaid Lagos Stet.
Christian Aggrey Apena

**Christian Aggrey Apena** (dem bon am for May 16, 1931 and e kpai for Oktoba 10, 2022), wey dem also sabi as **Christian Aggrey Ovwoma Apena**, na di leit Naija relijos figor wey start di Bethesda Gospo Mishon.
Na im bi di fest ordained Pentikosta Bishop and Akbishop for Delta Stet, Naija.

Apena papa na im bi di fest pastor for di Isoko rijon wey dem ordain for 31 Disemba 1931 and dem almost ordain Apena as Anglikan pastor bifor one relijos katakata mek am komot from di church. Akording to Apena, "I komot from di Anglikan Church bikos I get di Pentikosta spirit wey dem nor get". Wen e still dey di Church of Naija, Apena tok sey e bin get disagrimet wit di lait Evanjelis Cornelius Adam Igbudu wey bin akiuz am of "disturbing im ministri" for di Naija Anglikan Church. Afta e don komot from di Naija Anglikan Church, e bin work wit di lait Akbishop Benson Idahosa for di Church of God Mishon Intanashonal but e leta go im way to start im own ministri.  
## Ministri
Apena bin start im ministri for im vilej Irri wey dey for di Isoko Saut Lokal Gofmet Aria of Delta Stet, Naija. As persin wey dem dey kol "di papa of Pentikostalism" for Delta Stet, dem sabi am evriwie for ordaining and mentoring meni Naija relijos figors for di stet.
Dem also sabi am evriwie as "a man wey bin spik truth to pawa" and Isaiah Ogedegbe don kol am "a veri hombo man of God wit di betalicious milk of di Word". 

Akording to Delta Stet bifor Gofnor Ifeanyi Okowa, Apena bin leave "di legasi of integriti and koret Bibol tishings". Okowa also tok sey "e bi strong voice for di Kristen komuniti wie e bin tish di word of God witout fear or favour".
Akording to Isaiah Ogedegbe, "For a long taim, e bi a prisha of truth, an ezampo of agape luv, and jeniu humiliti. E dey sefles and komited to im koling".
Anorda persin also tok sey Apena bin "leave behind a legasi of humiliti, integriti, truthfulnes and steadfastnes to God". Dem biliv sey e don fait "a gud fait of feit and komplit im earthli race and mishon".
## Dai and beriha
Apena dai jejeli for di earli hours of Monday, 10 Oktoba 2022 wen e bi 91 years.
Tori nor kari am sey e dey sick bifor e kpai.

Di beriha serimoni of di lait Akbishop Christian Aggrey Apena bin tek ples for im vilej Irri from 21 to 24 Disemba 2022. Ogbonge Deltans wey bin attend di beriha na Ifeanyi Okowa, Emmanuel Uduaghan, Ayo Oritsejafor, Stella Omu and meni orda pipul.  
## Pej wey konsan dis one
* Cornelius Adam Igbudu

* Isaiah Ogedegbe
## Wie dem gada di tori
Mele Kyari

**Mele Kolo Kyari** OFR ( dey bon am 8 January 1965) na Naija sayentis wey dey dig ground to find miniral risosis. Kyari na also Crude orye maketa an *"1st Group Chief executive Officer"* (GCEO) of di NNPC  (Nigerian Nashonal Petirolihom Kompini Limited).
Bifor Kyari bi di oga patapata for NNPC, e don bi di Group Jeneral Manija, Krude Orye Maketin Divishon of di NNPC. Na Kyari still dey go tok for Naija for OPEC ( Organization of Petroleum Exporting Countries| Organasashon of Petirolihom Expotin Kontri]] sins 2018.
## How e tek start life an go skul
Na for Maiduguri wey de Borno Stet dey bon Mele Kolo Kyari on 8 January 1965. E go Govamet Kommuniti Sekondiri Skul Biu wey de Borno Stet bitwin 1977 go rish 1982. Kyari go Yunivasiti of Maiduguri go rid Jiholoji an Earth Sayens in 1987.

## How e tek wok
Wen Maikanti Baru ritaya from NNPC, forma presidor Muhammadu Buhari chuz Kyari as di nomba 19 pesin to bi di jeneral manija of NNPC.
In 1991, Kyari join di NNPC prosessin Jiofisist with intagreted Data sarvis limited. Kyari in 1991,  Kyari start to wok as Field Jiologist with Dipatmet of jiolojikal soviho of Nigeria.
In 1998, Kyari wok as *"Exploration Geophysicist*" with di NAPIMS (Nashonal Petirolium Investimet Manijimet Sarvis]]. Na Kyari kontro di Prodoshon Sharin Kontat Manijimet  in (COMD)  (Krude Orye Maketin Division ) in 2014.
In 2015, dey mek Kyari di Group Jeneral Manija of COMD.

## Awod-dem
* Order of the Federal Republic (OFR): In October 2022, President Muhammadu Buhari give a nashonal honour of di *Order of the Federal Republic (OFR)*" to Kyari.
* *Outstanding Employer of The Year 2022 Award*: Kyari kolet di *outstanding employer of the year 2022* awod wey *Trade Union Congress of Nigeria* (TUC) do for April 2023.
Burna Boy

**Damini Ebunoluwa Ogulu** MFR (wey dem bon for 2 July 1991) wey pipul no wel wel as **Burna boy** na Naija singa, song raita an rekod produsa. Pipo sabi to no Burna Boy as e rilis di muzik "*Like to Party"* . *Like to Party* na di lid singu from e fest studio habom L.I.F.E (2013).

Burna Boy sahin with Bad Habit/Atlantic Records wey de United Stet an Warner Music Group intanashonal in 2017.

## How e tek start life
Na for Pot Hacot  wey de Riva Stet in Naija dey bon Burna boy on July 2, 1991.
Burna Boy papa nem na Samuel Ogulu an e mama nem na Bose Ogulu. Burna Boy mama dey translet langwej an e papa get welda kompini.
Burna boy gra-pa from e mama side na Benson Idonije wey don bi manija for Fela Kuti bifor bifor.
Na Corona Sekondiri Skul wey de Agbara, Ogun Stet Burna Boy go bifor e kom travu go London go kontiniu e edukeshon. E rid midiha teknoloji an kolsho for Yunivasiti of Sussex from 2009 to 2010. Afta dat, Burna Boy kom bak to *Port Harcourt* an start to len more abaut midiha for Rhythm 93.7 FM. Na wen e kom bak to Legos  e tek start e muzik kariha.

## How e tek wok
Burna boy gro up for souta Naija an e bigin to mek beat  yuzin FL Studio.
* **2012-2015: L.I.F.E an On a Spaceship**
Dey rilis Burna Boy fest habom on 12 August 2013 ( dis one na di folo up for e sekod mixtape *Burn Identity* ). L.I.F.E habom sel 40,000 kopis on di fest day wey e rish maket. *"Aristokrat Record"* leta sel di maket right of di habom to *"Uba Pacific*" for #10 million. Some of di muzik wey de di habom na *Tonight*, *Always love You*, *Run my Race*, an *Yawa Dey*. Na Leriq produs L.I.F.E an somw of di muzikshan wey folo sing for di habom na: 2face Idibia, M.I Abaga, Timaya, Olamide, Reminisce, an Wizkid an meni odas.

## Wie dem gada di tori
Ayra Starr

**Oyinkansola Sarah Aderibigbe** ( dey bon am 14 June 2002) wey pipo no wel wel as **Ayra Starr** na Naija muzikshan wey dem bon for Benin. Wen Ayra Starr dey 16 year old, e fest start to dey do fashon with Quove Model bifor e kom enta muzik.
Ayra Starr fest dey sing di song wey oda pipo don sing for Instagram, but leta rilis e sing for Instagram in December 2019. Dis tin wey e do mek Don Jazzy see am an sahin am to e rekod lebel kompini Mavin Rekod. Pipo start to dey no Ayra Starr in 2021 afta wey e rilis one rekod with e nem. Di rekod get one song away wey pipo like wel wel. Di song *"away *" dey for gud two week as nomba 4 for Naija TurnTable Top 50 Chart. *"Away*" stil rish nomba 17 on di *"Billboard Top Triller Global Chart*".     Ayra Starr rilis e komplit tape in 2021 with di nem 19 & Dangerous.

Ayra Starr muzik na Afropop an R & B.  One of di song wey dey di habom Bloody Samaritan rish nomba 1 for *Top 50 Chart* mekin Ayra Starr di fest fimeli muzikshan wey e muzik wan rish nomba 1 in *Top 50 Chart *.
Pipo start to no Ayra Starr intanashonal in 2022 wen e rilis di song  Rush. Di song enta meni Billboard for Switzerland, Ireland, an di United Kindom. For *United Kindom* , di song rish nomba 24.
*Rush*, mek Aura Starr bi di fest yongest Afrika Fimeli Singa to mek a song vidio wey ova 100 Million pipo go luk for YouTube. Ayra Starr still bi di fest Naija fimeli singa wey e song wan rish nomba 1 on UK offishal singu chart.

## How e tek start life
Na for Cotonou, Benin dey tek bon Ayra Starr on 14 June, 2002. Ayra Starr gro up in Lagos, Naija. Ayra Starr peret kom from Kwara Stet an e peret bon five pikin.

Ayra famili like muzik wel wel an e start to dey like muzik wen e de 10 year old. Ayra Starr de pat of sekondiri skul studet wey dey sing. E sef dey join e broda to rait muzik.

Ayra Starr go *Les Cours Sonou* Yunivasiti an e get Bashelor Digree in intanashonal rilashon an politikal sayens. Ayra Starr tok sey bikos of meni pipo wey dey distop  am wen e dey go Yunivasiti bikos of sey e smol for bodi, e dey alway lisin to Nicki Minaj wen e dey go  Yunivasiti.
Ayra Starr mama rili sopot e pikin wen Ayra Starr chuz to bi a singa.
Abdulrasheed Bawa

**Abdulrasheed Bawa** ( dey bon am 30  April 1980) na Naija pesin wey dey wok for di komitee wey dey kash pipo wey no folo law for Naija. Bawa na di oga patapata for EFCC Ekonomik an Finashal Krime Kommishon from 24 February 2021go rish 14 June 2023.
Bawa tek ova di posishon of oga patapata of EFCC from Umar Mohammed Abba. Bifor Bawa get dis posishon, e na Deputi Daretor for di *anti-graft agency*.

Na on 16 February 2021 dey put Bawa nem for di pesin wey go tek ova di oga of EFCC, but di Nashonal Hasembili chuz am on 24 February 2021.

## How e tek start life
Na 30 April 1980 dey bon Abdulrasheed Bawa. E kom from Jega, wey de Kebbi Stet.

## How e tek start life
Na 30 April 1980 dey bon Abdulrasheed Bawa. E kom from Jega, wey de Kebbi Stet.

## How e tek go skul
Bawa go Model pamari skul Birnin-Kebbi an e finish di skul in 1991. Bawa kom finish Govamet Sekondiri Skul, Owerri in 1997.
For 2001, Bawa finish from Usmanu Danfodio Yunivasiti, Sokoto wey e tek get e  Bachelor of Ekonomik satifiket.
E do e Masta digree from Usmanu Danfodio Yunivasiti wey e tek rid *Intanashonal Affairs an Diplomesi* in 2012.
Bawa stil dey rid Laws for Yunivasiti of London.
Bawa stil kolet trenin from United States Federal Bureau of Investigation (FBI), [Financial crimes Enforcement Network]] (FINCEN), an United Nations Office on Drugs and Crime (UNODC).
## How e tek wok
* **2014**
Na 2014 Bawa join EFCC as di Hasistans  Detective Superintendent (ADS) 
* **2015**
For October 2015, na Bawa chairman di investigashon kommitee wey handu Diezani Allson-Madueke. Diezani na di forma Minista of Petiroliom Risosis wey pipo hakus of magomago with govamet moni. Bawa bi di yongest oga patapata wey EFCC wan get.
* **2023**
For June 2023, Naija presidor Bola Tinubu sospen Bawa bikos e no yuz e posishon as EFCC do beta tins.
Obi Cubana

**Obinna "Obi" Iyiegbu** ( dey bon am 12 April 1975) wey pipo sabi wel wel as **Obi Cubana** na Naija biznes-man, Entatena, an pesin wey like to dash pipo moni an propati. Na Obi Cubana dey kontro di *"Cubana Group*" kompini.

## How e tek start life
Na for Anambra Stet dey bon Obi Cubana on 12 April 1975. Obi Cubana mama nem na Ezinne Iyiegbu. Obi Cubana kom from Oba wey de Idemili South Lokal Govamet in Anambra Stet.

## How e tek go skul
Obi Cubana go Sentral Pamari Skul. For e sekondiri skul, e go Dennis Memorial Gramma Skul. Obi Cubana go rid Politikal Sayens for di Yunivasiti of Nigeria, Nsukka. Na in 1998 e finish from di Yunivasiti.
On 26 November 2022, *Enugu State University of Technology* give am Honorari Doctorate.
## How e tek wok
Obi Cubana na bi fonda an oga patapata of di *Cubana Group*. Obi Cubana start e bizness in 2006 wen e opun one night klub kol Ibiza klub in Abuja. For 2009, Obi Cubana opun one hospitaliti klub kol Cubana in Owerri for Imo Stet.
Oda ples wey Obi Cubana dey kontro bi:
* Opium By Cubana, Owerri
* The Grind by Cubana, Legos
* Montana by Cubana, Legos
* Pablo by Cubana, Legos
* Cubana Signature, Abuja
* Puzzo by Cubana, Abuja
* Caledonian Suites, Abuja
* Crave by Cubana, Abuja
* Hustle and Bustle, Abuja
* Grand Cubana Hotels, Abuja
* Cubana Gustavo, Enugu
## Awod-dem
* Afrika Canada Invest Summit Award, 2022 
* Democracy Entrepreneur of the Year at the Democracy Heroes Awards in 2018
* Special Leadership Award from Rightville School, 2017
* Ghana-Nigeria Achievers Award 2017 as Inspiring Personality Award, 2017
* Northern Nigeria Peace Summit/Award 2017 as Northern Nigeria Peace Builder of the year 2017
* Young entrepreneur of the year, 2016
Tajudeen Abbas

**Tajudeen Abbas** (dem bon am for 1 October 1963) na Naijà politishian an na im bi di niu 15 Spika of di haus of Representatives for Naijà sins 2023.

## Hau e tek stat life an Skol
Dem bon Abbas on October 1963 for Kwarbai, Zaria Stet, Nigeria. E get Bachelor's digre in biznes Administrashion  an Master's fom Ahmadu Bello Univasiti, Zaria. E leta get doctorate digre in biznes Administrashion fom Usmanu Danfodiyo Univasiti Sokoto. 

## Hau e tek wok
Abbas stat to dey wok as primari skol ticha. E leta kon wok as lecturer for one Polytechnic. Na lecturer for Kaduna stet Univasiti fom 1983 to 2001. E wok for compini sef as Marketing Manager    for Nigerian Tobacco Distribution Company, wey don chenj to British American Tobacco Company. In 2010 e join politis an na e dey insaid pipu wey dey Haus of Representative in 2011. Abbas na king pikin fom Zazzau Emirates, Zaria, Kaduna Stet. 

## Hau e tek wok for politis
Abbas join politis in 2010 an e enta as Haus of Representative in 2011. Na im stat lor wey plenti pas in di 8th Assemblies an e get rekod web e stat 74 bills insaid 21 wey dem sign insaid lor for 2019 an 2023. E wok for difren committee for di haus lik Commerce, Finance, Speshial Duties, Defence, Public Procurement, an Nashonal planning an Economic Development Committee. Bifor e enta for spika, na im bi di Haus Committee Chairman for Land transport. Abbas enta as spika of di 10th Assembli wit 353 votes fom 359 votes.

## Wia dem gada di tori
1. Vanguard. 13 June Retrieved .13 June 2023

2. Abbas-tajudeen-elected-speaker-with-353-votes. June 13 2023.retrieved June 13 2023
Sean Tizzle

**Morihanfen Oluwaseun Oluwabamidele** (dey bon am 15 December 1989) wey pipo no wel wel as **Sean Tizzle**, na Naija singa an song raita. E fest sahin to Sound Sultan's Naija Ninjas rekod lebel .
## How e tek start life
Na 15 October 1989 dey bon Sean Tizzle for Ikeja. Sean Tizzle famili na konfam Kristen an na im bi di nomba 4 pikin for di pikin-dem wey e peret bon. 
Even sef na Ikeja dem tek bon am, Sean Tizzle gro up inside Ikorodu. Na Kommuniti Gramma Skul wey de Majidun  fest go to do e sekondiri edukeshon but na Kommad Sekondiri Skul in Ibadan e tek finish e sekondiri skul. Sean Tizzle rid Tihata Akt for Yunivasiti of Ibadan.
E start to dey sing with two oda pipo wey join e band.Na 2013 pipo start to no Sean Tizzle afta wey e don sing one song kol *"Sho Le"*. Na Unlimited L.A helep am mek di muzik vidio for di song.
## Kompini wey wok with am
MTN Group tok sey Dem don yuz 20 million Naira sahin Sean Tizzle so dat e go dey helep dem havatass dia prodot in 2014.   Sean Tizzle also sahin to be ambasedor for Bacardi Breeze for August 2014.
## Wey e don paform sing
Sean Tizzle don sing for meni popular sho an event. Some of dem na:
* Etisalat (2014) (Easy Cliq Campus Tour)
* Ay Live (2013)
* Nokia Lumia Party (2013)
* Hennessy Artistry (2013)
* Star Music Trek (2014)
* First Bank
* UBA (All About You Debit MasterCard Launch)
* Sterling Bank (GetReadyFor Work) 2013
* Coko Bar Music Festival (London) 2013
* Nea Awards (New-York)
* African Social Awards Malaysia ASAM (Malaysia) 2013
* Felabration 2013 
* GT Bank (End Of The Year Party 2013)
* Access Bank plc (End Of The Year Party 2013)
* Headies Awards 2013
" Lagos Count Down 2013
* Uk tour 2014 (6 cities)
* Uk tour 2015 (7 cities)
* Uk tour 2016 (10 cities)
* Tim Westwood
* Loud Beach Party (2018)
* The Sean Tizzle Experience (2019)
## E habom
* The Journey 
## Singu of song wey e don do
* Kilogbe
* Kilogbe Remix ft. Olamide & Reminisce
* Komole(Produced by Aje Filmworks)
* Mama Eh
* Boogie Down
* Sho Lee
* International Badman
* Abeg (2015)
* Kpata Kpata (2016) (As featured artiste)
* Perfect Gentleman
* Loke Loke (featured 9ice)
* Igi Orombo (featured Tiwa Savage)
* Abiamo
* Eruku Sa’ Ye Po
* Jalolo
* Like To Party
* Hit and Run (featuring Tory Lanez)
* Thank You
* Telephone man
* Roll up
* Dide
* Alhaji Abass
* Latin Lover ft. Daxmpire
* Arawa ni
* Wasted (2018)
* Best For you (2018)
* Kpro Kpro (2018)
* Kpro Kpro remix ft Davido (2018)
* Belinda (2018)
* Pempe (2018)
* Lotto (2019)
* Contagious (2019) 
* Abena (2020)
* Oreke (2020)